Uyup-uyup

Uyup-uyup utawa Gepyokan iku salah sawijiné ombèn-ombèn obat herbal kang digawé saka tuwuhan empon-empon, jamu kang kagunané kanggo ngundhakaké prodhuksi ASI (Air Susu Ibu) iki, uga bisa kanggo ngilangké ambu awak kang kurang sedhep, lan 'ngadhemaké' weteng (nambani weteng mules).
Ana ing masarakat, uyup-uyupan utawa gepyokan iku kalebu jamu géndhong, saliyané uyup-uyupan macemé jamu géndhong ana jamu kunir asem, jamu sinom, jamu cabe puyang, jamu paitan, jamu kunci suruh, jamu kudu laos lan jamu beras kencur.jamu racikan  dipunundhuh tanggal 05 April 2011
Jamu uyup-uyup iku kalebu ombèn-ombèn obat tradhisional Jawa kang wis ana kawit jaman biyèn, racikané diturun-temurunaké saka jaman Majapahit lan nganti saiki isih diuri-uri, nuli dilestarikaké dadi salah sijining kasil saka kabudayan Jawa SEJARAH JAMU  (dipunundhuh tanggal 30 Maret 2011).

 Bahan-bahané Jamu Uyup-uyup/Gepyokan 
Bahan-bahan kang utama saka jamu iki yaiku empon-empon (macem-macemé bumbu masak),kaya ta Mitra Herbal  dipunundhuh tanggal 05 April 2011:
 kencur
 jaé
 banglé
 laos
 kunir
 temulawak
 puyang lan
 temugiring

 Gladri 

 Kasiyaté Jamu Uyup-uyup/Gepyokan 
Jamu uyup-uyup iki duwé kasiyat kang apik marang awak, kaya ta:
 Ningkataké prodhuksi ASI (Air Susu Ibu) kanggo ibu-ibu kang isih nyusoniKhasiat Jamu Uyup-uyup atawa Gepyokan  dipunundhuh tanggal 05 April 2011
 Ngurangaké ambu awak (kringet) kang kurang sedhep (kena kanggo ibu utawa anaké)
 Uyup-uyup bisa kanggo tamban weteng sebah
 Ngadhemké awak kang benterTEMPO  (dipunundhuh tanggal 30 Maret 2011)

+Racikan Jamu Uyup-uyup/Gepyokan 
''' No. Kasiat Bahané 01. Nglancaraké ASI bluntas, asem, temulawak, godhong katu, gula 02. Nglancaraké ASI empon-empon komplit (kencur, jaé, bangle, temugiring, kunir, temulawak),bluntas, temulawak, suruh, godhong katu, gula, asem, jeruk nipis 03. Nglancaraké ASI bluntas, asem, jeruk nipis, krokot, lampes, temulawak, puyang, gula 04. Nglancaraké ASI empon-empon komplit (kencur, jaé, bangle, temugiring, kunir, temulawak), bluntas, sembukan, jambu 05. Nglancaraké ASI  kunir, bluntas, asem, jeruk nipis, beras, gula abang (gula aren) 06. Nglancaraké ASI kunir, puyang, godhong kates, temu ireng, sembukan. jambu, jarak 07. Nglancaraké ASI empon-empon komplit (kencur, jaé, bangle, temugiring, kunir, temulawak), godhong katu, landhep, asem, lampes, gula 08. Nglancaraké ASI kunir, asem kawak, gula abang (gula aren), beluntas, simbukan, kedawung 09. Nglancarké ASI, ngadhemaké awak godhong asem, jeruk nipis, gula abang (gula aren) utawa putih, kunir, asem 10. Nglancaraké ASI, ngilangaké ambu awak kunir, bluntas, beras, gula abang (gula arèn), asem

 Cara Gawé Jamu Uyup-uyup/Gepyokan 
Carané gawé jamu uyup-uyup utawa gepyokan yaiku :
 Bahan-bahan kang wis ana dikumbah kanti resik (ora usah dioncèki)
 Empon-empon mau dirajangi ditambah bahan tambahan liyan lan digecek kasar
 Gecekan mau diperes sarta disaring nganggo kain
 Enengaké sadhéla, nganti adhem nuli dicampur karo banyu kang adhem

 Cathetan Suku 

Kategori:Kaséhatan
Kategori:Obat
Kategori:Ombèn-ombèn
Kategori:Tetuwuhan jamu lan bumbu